Europska komisija je **Odlukom** **SA.38626 (2015/N)** od 25. siječnja 2016., temeljem prijave Republike Hrvatske sukladno obvezi iz članka 108. stavka 3. Ugovora o funkcioniranju Europske unije (dalje: UFEU), odobrila Nacionalni plan za širokopojasnu mrežu (dalje: Program). Predmetnim Programom između ostalog, definirao se cilj, na način da se istim potakne razvoj pristupnih mreža slijedeće generacije (mreže NGA, eng. next generation access) u Hrvatskoj, a u skladu s strategijom Europa 2020. Trajanje Programa uvođenja pristupne mreže NGA, odnosio se na razdoblje od donošenja Odluke Europske komisije do 31. prosinca 2023.godine. Ukupna procijenjena financijska sredstva iznosila su najviše 252 milijuna EUR, od čega će se 117,2 milijuna EUR financirati iz Europskog fonda za regionalni razvoj (dalje: EFRR), a preostali iznos od 134,8 milijuna EUR financirati će se zajmom Europske investicijske banke (dalje: EIF). Nadalje, sukladno Odluci očekivalo se da će privatno financiranje iznositi najviše 120 milijuna EUR. Konačno, godišnja financijska sredstva iznositi će 31,5 milijuna EUR za razdoblje od 2016. do 2023. godine. U odnosu na Program, Europska komisija je zaključila da je isti usklađen s Smjernicama o širokopojasnim mrežama iz 2013. (2013/C 25/01, Communication from the commission EU, Guidelines for the application of State aid rules in relation to the rapid deployment of broadband networks) koje su objavljene na internet poveznici <https://eur-lex.europa.eu/legal-content/EN/TXT/HTML/?uri=CELEX:52013XC0126(01)&from=EN>.

Nadalje, u odnosu na Program, Republika Hrvatska je od Europske komisije u postupku pojednostavljene prijave, zatražila produljenje trajanja Programa do 31. prosinca 2026. godine. Istovremeno, ukupni maksimalni procijenjeni proračun Programa ostao je nepromijenjen, odnosno iznosit će 252 milijuna EUR, od čega se 106,2 milijuna EUR planira financirati iz Mehanizma za oporavak i otpornost. U odnosu na navedeno Europska komisija donijela je Odluku o spojivosti predmetne izmjene u skladu s člankom 107. stavkom 3. UFEU u predmetu pod brojem **SA.100662 (2021/N)**.

Odluke Europske komisije dostupne su na slijedećim poveznicama:

<https://ec.europa.eu/competition/elojade/isef/case_details.cfm?proc_code=3_SA_38626>

<https://ec.europa.eu/competition/elojade/isef/case_details.cfm?proc_code=3_SA_100662>